Stanislaus Tillich
Stanislaus (vulgo Stanislaw) Tillich (natus  in vico Neudörfel apud Camentiam/Saxoniam die 10 Aprilis 1959) est vir publicus Germaniae et sodalis Christianae Democraticae Unionis Germaniae (CDU).

Munus 
Stanislaus Tillich, postquam ab anno 1977 in exercitu Rei publicae Democraticae Germanicae (RDG) militavit, Arti mechanicae studebat et ab anno 1984 doctus machinarius laboravit. Annis 1987 ad 1989 minister publicus Camentiae et sodalis CDU factus est. Annis 1989 ad usque 1995 moderator societatis fuit.

Cursus honorum 
Anno 1990 legatus ad parlamentum libere electum (RDG) fuit. Post parlamentum 3 Octobris 1990 dissolutum anno 1994 - 1999 legatus parlamenti Unionis Europaeae erat. Anno 1999 Curtius Biedenkopf, praeses ministrorum Saxoniae, eum administer rerum Europaearum fecit. Anno 2002 Georgius Milbradt novus praeses ministrorum successor eum administer sedis cancelarii fecit. Anno 2004 eum administrum rerum oecologicarum nominavit, anno 2007 ministrum aerarii. 24 Maii 2008 praeses CDU Saxoniae et 28 Maii praeses ministrorum Saxoniae creatus est. Una cum factione SPD Saxoniam regnare perrexit, ut Milbradt fecerat. Electione 30 Augusti 2009 similem partem suffragiorum accepit ut successor antea. Sed cum factio FDP nunc legati in senatus terram mittit, Tillich cum ea factione foedus regendi fecit et 29 Septembris 2009 iterum praeses ministrorum electus est. Anno 2014 autem FDP factio non iam legatos in senatum terrae misit atque CDU nunc iterum cum SPD regnare coepit. Die 1 Novembris 2015 Tillich praeses Consilii Foederalis Germaniae electus est. Hoc in munus Volkero Bouffier (Hassia) successit. Die 18 Octobris 2017 Tillich, postquam factio CDU in electione Dietae Foederalis victa est, se magistratum praesidis ministrorum abdicaturum nuntiavit. Successorem Michaelem Kretschmer proposuit, qui die 13 Decembris 2017 electus est.

Nexus externi 

 Pagina personalis Stanislaudis Tillich (Lingua Theodisca)
 Curriculum vitae in pagina senatus terrae Saxoniae

Notae 

Praesides ministrorum Saxoniae
Milites Germaniae
Incolae Rei publicae Democraticae Germanicae
Legati Parlamenti Europaei
Praesides Consilii Foederalis Germaniae